La Elf Acuitaine xe stà na dita fransexe de riserca, estrasion, rafinasion e distribusion del petrolio, che inte el ano 2000 la xe fusa co el grupo Total Fina e ga formà l'asienda TotalElfFina, divenùo Total inte el 2003. El grupo xe stà anca al sentro de 'no scandalo ligà a la segonda guera mondial e publegà dal cuotidian The Guardian. Le tri sosietà che i gà dà orixane ad Elf Acuitaine łe xe stae: la Régie autonome des pétroles , fondà inte el 29 lujo 1939 par sfrutar i xasementi de gas natural de Saint-Marcet en Alta Garona; la Société nationale des pétroles d’Acuitaine , crea a sèvito de na leje del 10 novembre 1941; il Bureau de recherche de pétrole , fondao inte el 1945. La RAP, la SNPA e la BRP łe xe stae fondeste insieme inte l'ano 1966 par dar orìxane a l'ERAP , che el 1° setenbre 1976 ła xe divegnesta Société Nationale Elf Acuitaine . El marchio ELF el jera stà creà inte el 27 aprile 1967. El nome de ła dita el xe ligà anca al mondo dei modori, de la Formula 1 e de la 24 Ore de Le Mans, sponsorixando piloti fransexi, e le scuderie Tyrrell e Renault. Ła xe e stà anca fornitor de carburante e titolar de on team che el ga partesipà a le gare del motomondial co la Elf 500.